Αναγγελία Εκμίσθωσης Μηχανοκίνητων Λέμβων και Ταχύπλοων Μικρών Σκαφών
Αίτηση Αναγγελίας με θέμα: «Αναγγελία Εκμίσθωσης Μηχανοκίνητων Λεμβών και Ταχυπλόων Μικρών Σκαφών».
Κατάθεση από τον αιτούντα (δια ζώσης ή ταχυδρομικά)
Ο αιτών πρέπει να έχει συμπληρώσει το 18o έτος της ηλικίας του, για τον υπολογισμό της οποίας λαμβάνεται υπόψη η ημερομηνία γέννησής του.
Ο αιτών δεν πρέπει να έχει καταδικαστεί για οποιαδήποτε αδίκημα το οποίο αποτελεί κώλυμα για διορισμό σε δημόσια θέση.
Ο αιτών δεν πρέπει να τελεί σε κατάσταση πτώχευσης ή στερητικής ή επικουρικής συμπαράστασης και δεν πρέπει να έχει υποβληθεί αίτηση για κάποια από τις ανωτέρω καταστάσεις.
Ο αιτών πρέπει να διαθέτει δήλωση έναρξη εργασιών, για τη συγκεκριμένη δραστηριότητα, η οποία έχει χορηγηθεί από την αρμόδια Δ.Ο.Υ..
Ο αιτών δεν πρέπει να διώκεται ως φυγόποινος ή φυγόδικος για τέτοιο αδίκημα.
Κυριότητα απαιτούμενου αριθμού και προδιαγραφών σκαφών.
Να υπάρχει κάλυψη αστικής ευθύνης έναντι τρίτων για θάνατο, σωματικές βλάβες καθώς και υλικές ζημιές και πρόκληση ρύπανσης.
Ο αιτών μπορεί να είναι υπήκοος κράτους - μέλους της Ευρωπαϊκής Ένωσης ή της Ευρωπαϊκής Ζώνης Ελεύθερων Συναλλαγών (ΕΖΕΣ) ή υπήκοος τρίτων χωρών, εφόσον είναι κάτοχος άδειας διαμονής και εργασίας στην Ελλάδα.
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Προϋποθέσεις περί μη τέλεσης αξιόποινων πράξεων
Η διαδικασία αφορά στην αναγγελία εκμίσθωσης μηχανοκίνητων λεμβών και ταχυπλόων μικρών σκαφών και απευθύνεται σε φυσικά και νομικά πρόσωπα.
Άδεια εκμίσθωσης μηχανοκίνητων λέμβων (70€ για κάθε εκμισθούμενο ταχύπλοο μικρό σκάφος)
Άδεια εκμίσθωσης ταχυπλόων σκαφών (50€ για κάθε εκμισθούμενη μηχανοκίνητη λέμβο).
Υπεύθυνη Δήλωση του ν. 1599/86 του φυσικού προσώπου ή του νομίμου εκπροσώπου του νομικού προσώπου σε ότι αφορά: Α) σε αδικήματα τα αποτελούν κώλυμα διορισμού σε δημόσια θέση, δίωξη ως φυγόποινου ή φυγόδικού, Β) κατάσταση πτώχευσης ή στερητικής ή επικουρικής συμπαράστασης Γ) έναρξη εργασιών (μόνο για φυσικό πρόσωπο)
Ευκρινή φωτοαντίγραφα των αδειών εκτέλεσης πλόων ή/και πρωτοκόλλων γενικής επιθεώρησης των υπό εκμίσθωση μηχανοκίνητων λέμβων και ταχυπλόων μικρών σκαφών.
Ευκρινή φωτοαντίγραφα ασφαλιστηρίων συμβολαίων για ασφαλιστική κάλυψη αστικής ευθύνης του κυρίου, του μισθωτή, του κατόχου ή οποιουδήποτε προστηθέντος ή υπευθύνου των εκμισθωμένων ταχύπλοων μικρών σκαφών έναντι τρίτων για θάνατο, σωματικές βλάβες καθώς και υλικές ζημιές και πρόκληση ρύπανσης.
Ευκρινές φωτοαντίγραφο του καταστατικού της εταιρείας με όλες τις τυχόν τροποποιήσεις, το οποίο προβλέπει την εκτέλεση τέτοιων εργασιών.
Πρόσφατο (τελευταίου εξαμήνου) πιστοποιητικό ή βεβαίωση Νόμιμης Εκπροσώπησης.
Αντίγραφο δελτίου ταυτότητας ή άλλου ταυτοποιητικού εγγράφου, όπως διαβατηρίου, άδειας οδήγησης ή ατομικού βιβλιαρίου κύριου ασφαλιστικού φορέα
Για το Γ) σε περίπτωση Νομικού Προσώπου, Υ.Δ. ν. 1599/1986 περί δήλωσης έναρξης εργασιών εκμισθωτή μηχανοκίνητων σκαφών και ταχυπλόων μικρών σκαφών. «Διαθέτω την υπ’ αριθμ.. ……..… δήλωση έναρξης εργασιών, η οποία μου έχει χορηγηθεί από την ………. Δημόσια Οικονομική Υπηρεσία (Δ.Ο.Υ.)».
Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Αναγγελία Εκμίσθωσης Μηχανοκίνητων Λεμβών και Ταχυπλόων Μικρών Σκαφών
Γραφείο Γενικής Αστυνομίας της οικείας Λιμενικής Αρχής
Απλούστευση και ένταξη στα Κέντρα Εξυπηρέτησης Πολιτών (ΚΕΠ) που λειτουργούν ως Ενιαία Κέντρα Εξυπηρέτησης (ΕΚΕ) έντεκα (11) διοικητικών διαδικασιών αρμοδιότητας του Υπουργείου Ναυτιλίας και Αιγαίου/Αρχηγείο Λιμενικού Σώματος−Ελληνικής Ακτοφυλακής σε εφαρμογή των διατάξεων του Ν. 3844/2010 (Α΄ 63) κατ’ εφαρμογή της Οδηγίας 2006/123/ΕΚ και αντικατάσταση της αριθμ. ΔΙΑΔΠ/Φ.Α.2.1/21866 απόφασης «Απλούστευση και ένταξη στα Κέντρα Εξυπηρέτησης Πολιτών (ΚΕΠ) που λειτουργούν ως Ενιαία Κέντρα Εξυπηρέτησης (ΕΚΕ) πέντε (5) διοικητικών διαδικασιών αρμοδιότητας του Υπουργείου Προστασίας του Πολίτη σε εφαρμογή των διατάξεων του Ν.3844/2010 (ΦΕΚ 63/Α/3−5−2010)».
Απλούστευση και ένταξη στα Κέντρα Εξυπηρέτησης Πολιτών (ΚΕΠ) που λειτουργούν ως Ενιαία Κέντρα Εξυπηρέτησης (ΕΚΕ) πέντε (5) διοικητικών διαδικασιών αρμοδιότητας του Υπουργείου Προστασίας του Πολίτη σε εφαρμογή των διατάξεων του Ν. 3844/2010 (ΦΕΚ 63/Α΄/3−5−2010).
Έγκριση του Γενικού Κανονισμού Λιμένα με αριθμ. 38 «Εκμίσθω-ση μηχανοκίνητων λέμβων και ταχυπλόων σκαφών/ Αντικατά-σταση της διάταξης του αριθμ. 23 Γενικού Κανονισμού Λιμένα». Η εν λόγω Απόφαση τροποποιήθηκε με τις: - Υ.Α. 2133.1/43348/2019 (Β΄ 2390) - Υ.Α. 2122/01/2008 (Β΄ 1535)
Eντός 50 ημερών από την αναγγελία, η Λιμενική Αρχή απαγορεύει εγγράφως την εκμίσθωση μηχανοκίνητων λέμβων και ταχύπλοων σκαφών, στην περίπτωση που δεν συγκεντρώνονται οι νόμιμες προϋποθέσεις προς τούτο ή δεν προκύπτει η συνδρομή τους από τα υποβληθέντα στοιχεία. Tο προαναφερόμενο χρονικό διάστημα έχει το χαρακτήρα της επιβαλλόμενης, στον ενδιαφερόμενο να ασκήσει το συγκεκριμένο επάγγελμα, υποχρέωσης αναμονής και αναβολής της έναρξης άσκησης αυτού, ώστε να παρασχεθεί στη Λιμενική Αρχή η δυνατότητα να διενεργήσει έλεγχο και, ενδεχομένως, να απαγορεύσει την άσκηση του συγκεκριμένου επαγγέλματος, αν δεν υφίσταται ή δεν προκύπτει συνδρομή των, προς τούτο, νομίμων προϋποθέσεων.
Ο ενδιαφερόμενος υποβάλλει στο Γραφείο Γραμματείας και Πληροφορικής της Λιμενικής Αρχής ή στο ΚΕΠ που λειτουργεί ως Ενιαίο Κέντρο Εκυπηρέτησης την αίτηση με επισυναπτόμενα τα προαπαιτούμενα δικαιολογητικά.
Ο ενδιαφερόμενος υποβάλλει ηλεκτρονικά την αίτηση με τα προαπαιτούμενα δικαιολογητικά στο portal eugo.
Στέλεχος του Γραφείου Γραμματείας και Πληροφορικής πρωτοκολλεί και παραδίδει την αίτηση του ενδιαφερόμενου.
Ο ενδιαφερόμενος επιδεικνύει το πρωτόκολλο που έλαβε η αίτησή του στο Γραφείο Γενικής Αστυνομίας.
Στέλεχος του Γραφείου Γενικής Αστυνομίας συμπληρώνει, σφραγίζει και υπογράφει τη Βεβαίωση Υποβολής Αιτήματος και εν συνεχεία την παραδίδει στον αιτούντα.
Στέλεχος του Γραφείου Γενικής Αστυνομίας επανελέγχει την πληρότητα των δικαιολογητικών και εφόσον διαπιστωθούν ελλείψεις το στέλεχος επικοινωνεί τηλεφωνικά με τον αιτούντα και του ζητά να προσκομίσει τα ορθά δικαιολογητικά.
Ο ενδιαφερόμενος υποβάλλει στο Γραφείο Γενικής Αστυνομίας τα δικαιολογητικά που του ζητήθηκαν.
Στέλεχος του Γραφείου Γενικής Αστυνομίας συντάσσει και υπογράφει το σχέδιο Βεβαίωσης Νομίμων Προϋποθέσεων και το προωθεί στον Προϊστάμενο του Γραφείου Γενικής Αστυνομίας. Εφόσον ο ενδιαφερόμενος δεν υποβάλλει τα ορθά δικαιολογητικά που του ζητήθηκαν αντί για Βεβαίωση Νομίμων Προϋποθέσεων το στέλεχος του Γραφείο Γενικής Αστυνομίας συντάσσει έγγραφο απόρριψης με σαφή και αναλυτική αιτιολογία.
Ο Προϊστάμενος του Γραφείου Γενικής Αστυνομίας υπογράφει το σχέδιο Βεβαίωσης Νομίμων Προϋποθέσεων και το προωθεί στον Υποδιοικητή Λιμενικής Αστυνομίας.
Ο Υποδιοικητής Λιμενικής Αστυνομίας υπογράφει το σχέδιο Βεβαίωσης Νομίμων Προϋποθέσεων και το προωθεί στον Προϊστάμενο του Τομέα Λιμενικής Αστυνομίας.
Ο Προϊστάμενος του Τομέα Λιμενικής Αστυνομίας υπογράφει το σχέδιο Βεβαίωσης Νομίμων Προϋποθέσεων και το προωθεί στον Υπολιμενάρχη.
Ο Υπολιμενάρχης υπογράφει το σχέδιο Βεβαίωσης Νομίμων Προϋποθέσεων και το προωθεί στον Λιμενάρχη.
Ο Λιμενάρχης υπογράφει το σχέδιο Βεβαίωσης Νομίμων Προϋποθέσεων και το επιστρέφει το Γραφείο Γενικής Αστυνομίας.
Το Γραφείο Γενικής Αστυνομίας επικοινωνεί τηλεφωνικά με τον ενδιαφερόμενο και τον ενημερώνει να προσέλθει στο Λιμεναρχείο με σκοπό να παραλάβει την υπογεγραμμένη Βεβαίωση Συνδρομής Νόμιμων Προϋποθέσεων.
Το Γραφείο Γενικής Αστυνομίας παραδίδει τη Βεβαίωση Συνδρομής Νόμιμων Προϋποθέσεων στον ενδιαφερόμενο.
Προϊστάμενος του Τομέα Λιμενικής Αστυνομίας
Ηλεκτρονική Υποβολή Αίτησης και Δικαιολογητικών
Επίδειξη Πρωτοκόλλου στο Γραφείο Γενικής Αστυνομίας
Σύνταξη σχεδίου Βεβαίωσης Νομίμων Προϋποθέσεων
Υπογραφή Σχεδίου Βεβαίωσης Νομίμων Προϋποθέσεων
Υπογραφή Σχεδίου Βεβαίωση Νομίμων Προϋποθέσεων
Υπογραφή σχεδίου Βεβαίωσης Νομίμων Προϋποθέσεων από τον υπο-Λιμενάρχη
Ο Λιμενάρχης υπογράφει τη Βεβαίωση Νομίμων Προϋποθέσεων